**Stretnutie vlastencov.**

Dňa 27.8.2022 sa v dopoludňajších hodinách stretli vlastenci a slovenskí národovci pod sochou Vozokanského leva, aby si pripomenuli 370. výročie výročia víťaznej bitky s osmanskými Turkami. Stretnutie organizovali Vlastenecký inštitút Petra Šveca a Slavica. Na podujatí vystúpilo viacero rečníkov: Starostka obce Veľké Vozokany Ing. Justína Pálková, Ing. Peter Švec, predseda VIPŠ, Jozef Prokeš, generálmajor Vestenický a poslanec NRSR Martin Čepček. Viacerí rečníci vyzdvihli fakt, že víťazný prelom v 2-dňovom boji nastal po spontánnom a živelnom útoku slovenských sedliakov na nechránené krídlo Tureckej armády. Socha Vozokanského leva nesie v sebe aj odkaz pre súčasnosť: Lev svojou pravou prednou labou drví Osmanskú zástavu, ktorá má na svojom hrote islamský polmesiac... O vysokú spoločensko-kultúrnu úroveň sa postarali svojim umeleckým vkladom sólista opery SND Ivan Ožvát a folklórny súbor Slažianka. Napriek svojej významnosti toto spomienkové stretnutie prebehlo za hlbokého nezáujmu korporátnych médií. Ľudia sa pýtajú, prečo je patriotizmus na Slovensku potieraný, keď v Amerike sú na patriotizmus hrdí a americká štátna zástava bežne veje na rodinných domoch? Pozve nové vedenie RTVS, alebo súkromné televízie, do svojich diskusných relácií, kde pozývajú predstaviteľov kde-akých mimovládok, aj zástupcu VIPŠ, ktorý sa formuje na jeden z najvýznamnejších vlasteneckých a proslovenských think-tankov?

Dr. Štefan Paulov.